Heidi Marie Vestrheim

Heidi Marie Vestrheim (født 11. april 1977 i Øystese) er en norsk musiker, låtskriver og programleder.

Karriere 
Vestrheim startet sin musikerkarriere som vokalist i bandet Atakama som utga platen Lush i 2000. Solodebuten kom i 2003 med EP-en Pigs, fulgt opp året etter med hennes første soloalbum Signs and Fiction. Vestrheim ble i 2005 med på Tysklandturneen til det norske bandet Ephemera. I 2006 ga hun ut sitt andre soloalbumet, Beautiful Houses. Vestrheim spiller også i barnemusikkbandet Hei kalas.  

Vestrheim jobbet en periode på Den Nationale Scene i Bergen, hvor hun spilte i På'an igjen, en dramatisering av Jan Eggums viser. 

Fra 2008 har Vestrheim flere ganger jobbet som programleder i NRK, blant annet i programmet Julemorgen (2009–2012) på NRK Super, Ut av skapet (NRK1), Superbonden (NRK1), Reiseradioen (NRK P1), Heidi Marie & Co. og Tidenes Morgen (NRK P13)  

Hun har bidratt med historien «Knølkvalen Kai» i Godnattboka, utgitt på Skald forlag i 2007. Hun har også gitt ut to quizbøker på Aschehoug og bidratt i boka Barfot på Gyldendal Tiden, samt medvirket i boka Gay Kids – Kule barn som også finnes (Abstrakt forlag). I 2023 debuterte hun med romanen Jenny Fender på Gyldendal Norsk Forlag. Boken ble nominert til ARKs barnebokpris.

Heidi Marie Vestrheim har sitt eget plateselskap, BlueBox Records.

Diskografi 
 2000: Lush (Atakama)
 2003: Pigs (EP)
 2004: Signs and Fiction
 2006: Beautiful Houses
 2012: I want to Go
 2014: Dark Spring (EP)
 2016: Black Forest
 2020: hvorfor er jeg allergisk (hei kalas)
 2023: men jeg kan kose med katten (hei kalas)

Referanser

Eksterne lenker 
 
 
 
 

Norske musikere
71° nord-deltakere